钦定古今图书集成/明伦汇编/闺媛典/第312卷 > 皇清四十五 > 彭璜妻黄氏
## 钦定古今图书集成/明伦汇编/闺媛典/第312卷 > 皇清四十五 > 彭璜妻黄氏

按《吴县志》：“黄氏，彭璜妻。年十九，适璜。翁行先隐居教授，不问家人生计。姑性严毅，氏举止端静，曲承舅姑欢。璜殁，遗孤宁求尚襁褓，氏时年二十七，奉长斋，屏膏沐，一切脯修膏火，皆针黹所出。宁求稍长，行先携至塾。氏虑以课孙为高年，累谕其子早自树立。姑病革，扶持牏厕，躬亲浣涤。康熙丁巳，宁求举于乡，壬戌” 成进士，以第三人及第。二十三年，巡抚余国柱疏闻。

诏旌表，寻封“孺人。”